Document ID: 32011R1051

A BIZOTTSÁG 1051/2011/EU VÉGREHAJTÁSI RENDELETE
(2011. október 20.)
a turizmusra vonatkozó európai statisztikákról szóló 692/2011/EU európai parlamenti és tanácsi rendeletnek a minőségi jelentések felépítése és az adattovábbítás tekintetében való végrehajtásáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a turizmusra vonatkozó európai statisztikákról szóló, 2011. július 6-i 692/2011/EU európai parlamenti és tanácsi rendeletre (1) és különösen annak 6. cikke (4) bekezdésére és 9. cikke (2) és (3) bekezdésére,
mivel:
(1)
A 692/2011/EU rendelet közös keretrendszert hozott létre a turizmusra vonatkozó európai statisztikák szisztematikus fejlesztéséhez, előállításához és terjesztéséhez.
(2)
A közzétett statisztikák megfelelő minőségét és a turizmusra vonatkozó adatsorok rendszeres frissítését biztosítani kell.
(3)
A minőségi jelentések szabályait és felépítését, valamint az adattovábbítás gyakorlati működésének módjait meg kell határozni.
(4)
A turizmusra vonatkozó európai statisztikákat a lehető legteljesebb mértékben fel kell használni, az egyedi adatok bizalmas jellegének tiszteletben tartása mellett.
(5)
Bizonyos adatokat a tagállamok rendelkezésére kell bocsátani, hogy a nemzeti szintű turisztikai adatok statisztikai lefedettsége teljes körű legyen.
(6)
Az ebben a rendeletben előírt intézkedések összhangban vannak az európai statisztikai rendszer bizottságának véleményével,
ELFOGADTA EZT A RENDELETET:
1. cikk
A minőségi jelentések szabályait és felépítését az I. melléklet határozza meg.
2. cikk
Az összevont táblázatok adatcseresablonját a II. melléklet határozza meg.
3. cikk
A mikroadat-állományok adatcseresablonját a III. melléklet határozza meg.
4. cikk
Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. október 20-án.

Labels: 12
19
0